कमिश्नर के पास अटकी है फाइल 1800 छात्रों को नहीं मिली स्टेशनरी
गुना | पीजी कॉलेज के छात्र-छात्राओं को मुफ्त स्टेशनरी नहीं मिल पा रही है। करीब 1800 से ज्यादा छात्र-छात्रा परेशान हैं। 2 माह से कमिश्नर कार्यालय में स्टेशनरी की अनुमति के फाइल अटकी पड़ी है। 7 बार रिमाइंडर भेजने के बाद कुछ नहीं हुआ है। उधर डीएसओ ने इस मामले में अपर कलेक्टर नियाज अहमद खान को ज्ञापन सौंपकर छात्र-छात्राओं की समस्या बताई।
शासन की योजना के तहत एससी, एसटी एवं समस्त छात्राओं को मुफ्त स्टेशनरी दी जाती है। शिक्षा सत्र शुरू होने के दौरान ही यह मिलना चाहिए लेकिन पीजी कॉलेज के छात्र-छात्रा जब से ही परेशान हैं। प्रथम सेमेस्टर के आरंभ में यह मिलना चाहिए थीं, लेकिन परीक्षाएं हो चुकी है। द्वितीय सेमेस्टर परीक्षाएं की तैयारी चल रही है, सीसीई परीक्षा भी 13 फरवरी को होना है। एनएसयूआई के सत्यप्रकाश सेन ने बताया कि कॉलेज में सफाई न होने, जिम को चालू कराने एवं स्टेशनरी की समस्या उठाई गई।
पीजी कॉलेज के प्राचार्य सुरेश सिलावट का कहना है कि स्टेशनरी से संबंधित अनुमति का प्रस्ताव 2 माह पहले ही कमिश्नर को भेजा जा चुका है। 7 रिमाइंडर पत्र भी लिखे जा चुके हैं।
hin_Deva hin_Deva hin_Deva hin_Deva